รู้จัก ไซมิส แอสเสท บริษัทพัฒนาอสังหาริมทรัพย์ร้อนแรงแห่งปี
ถ้าจะถามถึงบริษัทพัฒนาอสังหาริมทรัพย์ในบ้านเราที่ขึ้นชื่อเรื่องคุณภาพ  คงมีใครหลายคนนึกถึงชื่อ “ไซมิส แอสเสท” อยู่ในใจแน่ ๆ  ไซมิส แอสเสท ถึงจะเป็นบริษัทอสังหาริมทรัพย์น้องใหม่ในวงการที่มีอายุเพียง 10 ปี แต่ก็มีผลงานที่โดดเด่น และเติบโตอย่างต่อเนื่องในเรื่องตัวเลขผลประกอบการอย่างก้าวกระโดด  เรื่องนี้น่าสนใจอย่างไร? ลงทุนแมนจะเล่าให้ฟัง
16 ธ.ค. 2563

รู้จัก ไซมิส แอสเสท บริษัทพัฒนาอสังหาริมทรัพย์ร้อนแรงแห่งปี
ลงทุนแมน x Siamese Asset
ถ้าจะถามถึงบริษัทพัฒนาอสังหาริมทรัพย์ในบ้านเราที่ขึ้นชื่อเรื่องคุณภาพ 
คงมีใครหลายคนนึกถึงชื่อ “ไซมิส แอสเสท” อยู่ในใจแน่ ๆ 
ไซมิส แอสเสท ถึงจะเป็นบริษัทอสังหาริมทรัพย์น้องใหม่ในวงการที่มีอายุเพียง 10 ปี แต่ก็มีผลงานที่โดดเด่น
และเติบโตอย่างต่อเนื่องในเรื่องตัวเลขผลประกอบการอย่างก้าวกระโดด 
เรื่องนี้น่าสนใจอย่างไร? ลงทุนแมนจะเล่าให้ฟัง
Siamese Asset คือบริษัทพัฒนาอสังหาริมทรัพย์  
ที่มีเจ้าของเดียวกับผู้ทำธุรกิจก่อสร้างในนาม “ฤทธา” มากว่า 30 ปี
ด้วยความเชี่ยวชาญในงานก่อสร้าง ทำให้ Siamese Asset สามารถบริหารต้นทุนได้อย่างมีประสิทธิภาพ
จุดนี้เองที่เริ่มทำให้โครงการของ Siamese Asset 
มีชื่อเสียงในเรื่องของการเป็น “โครงการคุณภาพ” และยังมี “ราคาที่สามารถจับต้องได้”
ซึ่ง 2 ปัจจัยนี้จะช่วยให้ในระยะยาว คอนโดมิเนียมที่เราเป็นเจ้าของจะยังคงมีมูลค่าเพิ่มขึ้นได้
นอกจากนี้ Siamese Asset ยังสร้างนวัตกรรมที่อยู่อาศัยเรียกว่า Siamese Technology 
อาทิ ระบบหมุนเวียนอากาศภายในห้อง, กระจกลดความร้อน, ระบบกันเสียงรบกวนจากภายนอก
เพื่อช่วยยกระดับการอยู่อาศัยของลูกบ้าน
โดยปัจจุบัน Siamese Asset ทำธุรกิจพัฒนาอสังหาริมทรัพย์ใน 3 กลุ่ม คือ
1. ธุรกิจพัฒนาอสังหาริมทรัพย์เพื่อจำหน่าย 
ในรูปแบบโครงการแนวราบและโครงการแนวสูง 
รวมทั้งสิ้น 20 โครงการ มูลค่าโครงการรวม 4.6 หมื่นล้านบาท (ข้อมูล ณ วันที่ 30 กันยายน 2563)
2. ธุรกิจพัฒนาอสังหาริมทรัพย์เพื่อเช่า
ซึ่งเป็นธุรกิจสร้างรายได้ประจำ (Recurring Income) 
เพื่อลดความเสี่ยงจากความผันผวนของธุรกิจเพื่อจำหน่าย
อาทิ สำนักงานให้เช่า, พื้นที่เช่าครัวกลาง หรือ Cloud Kitchen
3. ธุรกิจพัฒนาอสังหาริมทรัพย์เพื่อการบริการ
ซึ่งเป็นธุรกิจโรงเเรมหรือเซอร์วิสเรสซิเด้นซ์ (Serviced Residence)
เพื่อให้บริการที่พักอาศัย พร้อมสิ่งอำนวยความสะดวกต่าง ๆ
ซึ่งภายใต้ธุรกิจพัฒนาอสังหาริมทรัพย์เพื่อบริการนี้เอง 
ที่กลายเป็นจุดเริ่มต้นของการพัฒนาโมเดลธุรกิจรูปแบบใหม่ที่เรียกว่า Branded Residence
Branded Residence คือ การนำบริการเทียบเท่ากับโรงแรมเข้ามาบริหารโครงการคอนโดมิเนียม 
ร่วมกับการปรับรูปแบบโครงการเป็นแบบผสมผสาน (Mixed-Use) 
เพื่อก่อให้เกิดการใช้ประโยชน์ทรัพย์สินส่วนกลางได้อย่างมีประสิทธิภาพ
โมเดลธุรกิจนี้ จึงช่วยสร้างมูลค่าเพิ่มให้แก่คอนโดมิเนียมในระยะยาว
และยังสร้างจุดเด่นด้านบริการลูกบ้านเสมือนโรงแรม อีกด้วย
โดยผู้บริหารโรงแรมชั้นนำที่ Siamese Asset เลือกจับมือด้วย ก็คือ
- Greenland ซึ่งเป็นเจ้าของโรงแรม “Primus” “The Qube” และ “Q-Box”    
- KewGreen ซึ่งเป็นผู้บริหารงานโรงแรมชั้นนำ อาทิ Hilton, Crown Plaza, Holiday Inn
ที่น่าสนใจคือ โครงการ Branded Residence สามารถรองรับความต้องการเช่าได้ทุกรูปแบบ เช่น
- ห้องพักที่บริหารเช่นเดียวกับโรงแรม รองรับการเช่ารายวัน 
- ห้องพักเซอร์วิสเรสซิเด้นซ์ รองรับการเช่าระยะสั้น เช่น รายสัปดาห์ หรือรายเดือน
- ห้องพักคอนโดมิเนียม รองรับการเช่าระยะยาว เช่น 6 เดือนขึ้นไป
แล้วความเป็นส่วนตัวในการอยู่อาศัยของลูกบ้านจะเป็นอย่างไร?
Siamese Asset ให้ความสำคัญในเรื่องความเป็นส่วนตัวในการอยู่อาศัยของลูกบ้านอย่างมาก
จึงกำหนด ‘’ชั้นพักอาศัย’’ ของผู้เช่า ให้แยกกับ ลูกบ้าน อย่างชัดเจน
และในบางโครงการ Branded Residence 
ยังกำหนด “อาคารพักอาศัย’’ ของผู้เช่า ให้แยกกับลูกบ้านอย่างชัดเจนเหมือนกันอีกด้วย
มาถึงตรงนี้จะเห็นได้ว่าลูกบ้านยังคงมีความเป็นส่วนตัวในการอยู่อาศัย
และภาพลักษณ์ที่ดีของ Branded Residence ที่มีการบริการเทียบเท่ากับโรงแรมเข้ามาบริหารโครงการ
ยังจะช่วยให้อัตราค่าเช่าและราคาขายปรับตัวสูงขึ้นอีกด้วย
เมื่อพูดถึงในมุมการลงทุน การสร้างที่อยู่อาศัยในแบบ Branded Residence ซึ่งพร้อมไปด้วยสิ่งอำนวยความสะดวกเทียบเท่ากับโรงแรม ไม่ว่าจะเป็นบริการอาหารและเครื่องดื่มในห้องพัก ทำความสะอาด หรือบริการซักรีด ทำให้ SA แตกต่างจากผู้พัฒนาอสังหาฯ เจ้าอื่นอย่างชัดเจน
และที่สำคัญการที่ SA เป็นบริษัทที่ไม่ใหญ่มากนั้น ทำให้ถ้าเทียบกับบริษัทอสังหาฯ เจ้าอื่น ๆ แล้วก็นับว่า SA น่าจะมีโอกาสเติบโตในอนาคตได้อีกมากทีเดียว
แล้วผลประกอบการของ Siamese Asset เป็นอย่างไร?
ปี 2560 มีรายได้ 1,480 ล้านบาท กำไรสุทธิส่วนที่เป็นของผู้ถือหุ้นของบริษัทใหญ่ 51 ล้านบาท
ปี 2561 มีรายได้ 2,084 ล้านบาท กำไรสุทธิส่วนที่เป็นของผู้ถือหุ้นของบริษัทใหญ่ 163 ล้านบาท
ปี 2562 มีรายได้ 3,525 ล้านบาท กำไรสุทธิส่วนที่เป็นของผู้ถือหุ้นของบริษัทใหญ่ 503 ล้านบาท
จะเห็นได้ว่าตลอด 3 ปีที่ผ่านมา Siamese Asset มีรายได้โตขึ้นถึง 2.4 เท่า และกำไรสุทธิโตขึ้น 9.9 เท่า
ขณะที่ในช่วง 9 เดือนแรก ปี 2563 Siamese Asset มีรายได้แล้ว 2,061 ล้านบาท และมีกำไรสุทธิส่วนที่เป็นของผู้ถือหุ้นของบริษัทใหญ่ 195 ล้านบาท โดยในช่วงไตรมาส 4/2563 คาดว่าจะรับรู้รายได้สูงกว่าไตรมาสอื่นๆ จากการโอนกรรมสิทธิ์ในโครงการใหม่ที่เพิ่งก่อสร้างแล้วเสร็จ
Siamese Asset ไม่เพียงแต่จะมีตัวเลขผลประกอบการที่กำลังเติบโต
แต่โครงการ Branded Residence ก็กำลังจะขยายตัวเติบโตเช่นกัน 
ปัจจุบัน Branded Residence เปิดให้บริการแล้ว ชื่อว่า Wyndham Residence
และในปี 2564 นี้ กำลังจะเปิดตัวอีก 3 โครงการ
คือ Ramada Plaza Residence, Wyndham Garden Residence และ Ramada Residence
ทั้งหมดนี้ จะเห็นได้ว่า Siamese Asset เป็นธุรกิจอสังหาริมทรัพย์ที่ไม่เคยหยุดนิ่ง 
จากธุรกิจก่อสร้าง สู่การเป็นผู้พัฒนาโครงการ Branded Residence 
และล่าสุดมีข่าวว่า Siamese Asset กำลังวางแผน IPO เข้าสู่ตลาดหลักทรัพย์แห่งประเทศไทยด้วยเช่นกัน…